འགྲན་སྨད་དུ་ཕྱོགས་གཉིས་པོས་མུ་མཐུད་འགྲན་རྩོད་དྲག་པོ་བྱས་པ་དང་།ཁེ་རོ་སི་ཡ་རུ་ཁག་གིས་འཐབ་རྩལ་ལ་འགྱུར་བ་བཏང་བ་དང་འཐབ་རུ་མདུན་ངོས་སུ་སྣུར་བས་རིམ་བཞིན་འགྲན་བསྡུར་གྱི་འགྲོས་དེ་རང་སོ་སོའི་འགྲན་འགྲོས་དང་བསྟུན་ཐུབ་པ་བྱུང་བས།དབྱིང་ལན་གྱིས་ཚུར་ཉེན་ཁ་བཟོ་ཤུགས་ཆུང་དུ་ཕྱིན་པ་དང་ཕར་རྒོལ་གྱི་ལས་ཆོད་ཀྱང་མཐོ་རུ་ཕྱིན་ནས་སྐར་མ༦༨ཐོག་ཁ་གཏད་ཀྱི་རྒྱབ་སྲུང་རུ་མིས་སྤོ་ལོར་མགོ་རྡུང་རྩིས་བྱེད་ཁར་ཕི་རི་སི་ཀི་བློ་བུར་དུ་དཀྱིལ་འཁོར་ནང་མཆོངས་ཡོངས་ནས་རྐང་པས་ཐུག་ཙམ་ཞུས་པའི་སྤོ་ལོ་དབྱིང་ལན་གྱི་སྒོའི་ནང་འཛུལ་ནས་སྡུར་གྲངས་ཀྱང་༡དང༡ལ་གྱུར་ཡོད།དེ་ནས་སྐར་མ་བཞི་ཙམ་ལས་མ་ཕྱིན་པར་དབྱིང་ལན་གྱི་རྒྱབ་རུ་འཁྲུག་པའི་གོ་སྐབས་དང་བསྟུན་ནས་ཕི་རི་སི་ཀིས་དཀྱིལ་འཁོར་གྱི་གཡོན་ངོས་ནང་རག་པའི་སྤོ་ལོ་དེ་ཤུགས་ཀྱིས་ཞུས་པ་སྒོའི་ལྕགས་གདུང་གཡས་པར་ཐེབས་པ་དང་རུ་ཁག་གཅིག་པའི་རུ་མིས་མུ་མཐུད་ཞུས་པའི་སྤོ་ལོ་དབྱིང་ལན་གྱི་སྒོ་ར་བས་བཟུང་ཡོད།དེ་ལྟར་རུ་ཁག་དེ་གཉིས་དབར་རྒྱུན་གཏན་གྱི་སྐར་མ་དགུ་བཅུའི་འགྲན་བསྡུར་དུས་ཚོད་ནང་སྡུར་གྲངས༡དང༡ཐོག་ནས་ཐོབ་ཤོར་མ་བྱུང་བས་སྐར་མ་སུམ་ཅུའི་འགྲན་བསྡུར་འཕར་མའི་དུས་ཚོད་ནང་ཞུགས་ཡོད།